**II. NAVODILA PONUDNIKOM ZA IZDELAVO PONUDBE**

**1 ZAKONI IN PREDPISI**

Razpisna dokumentacija in ponudba morata biti izdelani skladno z zakonodajo:

* Zakona o javnem naročanju /ZJN2/ (Ur.l. RS, št. 12/2013-UPB5)
* Zakon o pravnem varstvu v postopkih javnega naročanja /ZPVPJN/ (Ur.l. RS, št. 43/2011, 60/2011-ZTP-D in 63/2013),
* Zakon o izvrševanju proračunov Republike Slovenije za leti 2013 in 2014 /ZIPRS1314/ (Ur.l. RS, št. 104/2012, 46/13, 56/13 - ZŠtip-1, 61/13 in 82/13);
* Zakon o javnih financah /ZJF/ (Ur.l. RS, št. 11/2011-UPB4);
* Zakon o splošnem upravnem postopku /ZUP-UPB2/ (Ur.1. RS, št. 24/2006-UPB2, 105/2006- ZUS-1, 126/2007, 65/2008, 8/2010 in 82/13);
* Zakon o financiranju občin (Ur. l. RS, št. [123/2006](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006113000|RS-123|13077|5268|O|), [101/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007110500|RS-101|13617|5023|O|) - Odl. US, [57/2008](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008061000|RS-57|6194|2416|O|), [94/2010](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010112600|RS-94|14533|4935|O|) - ZIU, [36/2011](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011051600|RS-36|4799|1805|O|), 40/2012 - ZUJF, 104/2012 - ZIPRS1314);
* Zakon o varstvu potrošnikov (Ur. l. RS, št. 98/04, [46/2006](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006050500|RS-46|4956|1969|O|) - Odl. US, [114/2006](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006110900|RS-114|11833|4831|O|) - ZUE, [126/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007123100|RS-126|18733|6416|O|), [86/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009103000|RS-86|11581|3804|O|), [78/2011](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011100500|RS-78|10063|3297|O|));
* Zakon o davku na dodano vrednost (Ur. l. RS, št. [117/2006](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202006111600|RS-117|12241|5012|O|), [52/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007061200|RS-52|7142|2797|O|), [33/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009043000|RS-33|4659|1510|O|), [85/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009103000|RS-85|11341|3787|O|), [85/2010](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010102900|RS-85|12917|4552|O|), [18/2011](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011031500|RS-18|2209|765|O|), [78/2011](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202011100500|RS-78|10051|3294|O|), 38/2012, 40/2012 – ZUJF, 83/2012, 14/2013 in 46/13 - ZIPRS1314-A);
* Zakon o graditvi objektov /ZGO-1-UPB1/ (Ur.l. RS, št. 102/04, 92/05 - ZJC-B, 111/05 - Odl. US, 93/05 - ZVMS, 120/06 - Odl. US, 126/07, 108/09, 61/10 - ZRud-1, 76/10 - ZRud-1A, 20/11 - Odl. US, 57/12 in 101/13 - ZDavNepr)
* Zakon o pravdnem postopku /ZPP-UPB3/ (Ur.1. RS, št. 73/07, 45/08 - ZArbit, 45/08, 111/08 - Odl. US, 121/08 - Skl. US, 57/09 - Odl. US, 12/10 - Odl. US, 50/10 - Odl. US, 107/10 - Odl. US, 75/12 - Odl. US, 76/12 - popr., 40/13 - Odl. US in 92/13 - Odl. US.);
* Zakon o varnosti in zdravju pri delu /ZVZD-1/ (Ur.1. RS, št. 43/2011);
* Zakon o integriteti in preprečevanju korupcije (Ur. l. RS, št. 69/11 - ZIntPK);
* Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (Ur. l. L 134 30/04/2004 str. 0114 - 0240) s spremembami in popravki;
* Obligacijski zakonik /OZ/ (Ur.l. RS, št. 97/2007);
* Uredba komisije (ES) št. 1564/05, z dne 7.9.2005, o določitvi standardnih obrazcev za objavo obvestil v okviru postopkov javnih naročil v skladu z direktivama 2004/17/ES in 2004/18/ES Evropskega parlamenta in Sveta;
* Uredba o enotni metodologiji za pripravo in obravnavo investicijske dokumentacije na področju javnih financ (Ur. l. RS št. 60/06, 54/2010);
* Pravilnik o projektni dokumentaciji (Ur. l. RS št. 55/08);
* Pravilnik o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Ur. l. RS št. 1/04);
* Zakon o gradbenih proizvodih (Ur. l. RS, št. 52/00, 110/02 - ZGO-1 in 82/13 - ZGPro-1)
* Pravilnik o gradbiščih (Ur. l. RS, št. [55/2008](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008060400|RS-55|5987|2337|O|), [54/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009071300|RS-54|7622|2700|O|) - popr.);
* Sklep o spremembah in dopolnitvah seznama poslovnih subjektov, s katerimi na podlagi določb Zakona o preprečevanju korupcije ne smejo poslovati naročniki iz prvega,drugega in tretjega odstavka 28. člena Zakona o preprečevanju korupcije (Ur. l. RS, št. [43/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007051800|RS-43|5998|2369|O|), [68/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007073000|RS-68|9690|3767|O|), [102/2007](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007110900|RS-102|13818|5082|O|), [29/2008](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008032100|RS-29|2664|1052|O|), [55/2008](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008060400|RS-55|5915|2301|O|), [91/2008](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202008092600|RS-91|12424|3901|O|), [10/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009020900|RS-10|849|319|O|), [67/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009082400|RS-67|9377|3075|O|), [94/2009](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009112000|RS-94|12535|4064|O|), [25/2010](http://ius-info.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202010032600|RS-25|3344|1027|O|));
* Navodilo za informiranje in obveščanje javnosti o kohezijskem in strukturnih skladih v programskem obdobju 2007-2013;
* Navodilo za določanje rokov hranjenja dokumentarnega gradiva organov javne uprave (Ur. l. RS št. 81/05), ki med drugim določa tudi hranjenje dokumentacije, ki se nanaša na javna naročila;
* Vsa veljavna zakonodaja, ki ureja področje javnih naročil in na njihovi podlagah izdanih podzakonskih predpisov veljavnih v RS;
* Predpisi in standardi, ki urejajo področje predmeta in izvedbo javnega naročila.

Vse spremembe navedenih predpisov ter vsa ostala zakonodaja in podzakonski predpisi, ki urejajo javna naročila in področje predmeta konkretnega javnega naročila ali so v povezavi z njimi ter področja pogodbenih razmerij in javnih financ.

**2 NAVODILA O NAČINU DOKAZOVANJA USPOSOBLJENOSTI PONUDNIKA**

**2.1**

POGOJI, KI JIH MORA IZPOLNJEVATI PONUDNIK, DA DOKAŽE SVOJO USPOSOBLJENOST ZA IZVEDBO JAVNEGA NAROČILA IN NAVEDBA DOKUMENTOV, KI JIH MORA PRILOŽITI V TA NAMEN:

1. **da bo izpolnil, podpisal in žigosal obrazec ponudbe (PRILOGA IV – obrazec ponudba)**
2. **pooblastilo za podpis ponudbe;**

Dokazilo: Pooblastilo **(obrazec 1)**

OSNOVNA SPOSOBNOST PONUDNIKA

1. **da izpolni, podpiše in žigosa krovno izjavo ponudnika**

Dokazilo: Krovna izjava ponudnika **(obrazec 2)**

1. **Izjava ponudnika o izpolnjevanju pogojev glede osnovne sposobnosti ponudnika;**

Dokazilo:

Izjava ponudnika o izpolnjevanju pogojev glede osnovne sposobnosti ponudnika**(obrazec 3).** Ponudnik lahko k Obrazcu 3 priloži dokazila iz uradnih evidenc.

1. **Pooblastilo ponudnika/podizvajalca za pridobitev podatkov;**

Dokazilo: Pooblastiloponudnika/podizvajalca za pridobitev podatkov **(obrazec 4)**

1. **Izjava ponudnika, da je registriran pri pristojnem organu, skladno s 43. členom ZJN-2 in ima v svojem temeljnem aktu določene dejavnosti, ki so predmet javnega naročila;**

Dokazilo:

Izjava **(obrazec 5)** ponudnika, da je registriran pri pristojnem organu in ima v svojem temeljnem aktu določene dejavnosti, ki so predmet javnega naročila.

Če država v kateri ima sedež ponudnik ne izdaja takšnih dokumentov, bo naročnik namesto pisnega dokazila sprejel zapriseženo izjavo prič ali zapriseženo izjavo ponudnika, podano pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež.

EKONOMSKA IN FINANČNA SPOSOBNOST

1. **da bo priložil zahtevana dokazila o ekonomski in finančni sposobnosti;**

Dokazila: Navedena na obrazcu **(obrazec 6) in** Finančni podatki **(obrazec 6a)**

1. **da bo podpisal in žigosal izjavo o plačilnih pogojih;**

Dokazilo: Izjava o plačilnih pogojih **(obrazec 7)**

1. **Izjava ponudnika, da ima plačane vse zapadle obveznosti do podizvajalcev v predhodnih postopkih javnega naročanja;**

Dokazilo: Izjava **(obrazec 8)**

PLAN IZVEDBE INVESTICIJE

1. **da je predložil terminski in mesečni finančni plan izvedbe del z označenimi mejniki posameznih faz in podfaz. Zaželeno je, da se plan izvedbe investicije pripravi v programskem orodju MS Projekt. (Terminski in finančni plan morajo podpisati vsi udeleženi v ponudbi, (ponudnik, morebitni ponudniki v skupnem nastopu in podizvajalci));**

Dokazilo: Terminski in finančni plan **(obrazec 9)**

FINANANČNA ZAVAROVANJA

1. **da v ponudbi predloži bančno garancijo ali kavcijsko zavarovanje za resnost ponudbe v višini 15.000 EUR, veljavno za čas veljavnosti ponudbe;**

Dokazilo: bančna garancija ali kavcijsko zavarovanje za resnost ponudbe **(obrazec 10)**

**da ima izjavi ponudnika:**

* 1. da bo, v primeru, če bo izbran za izvedbo predmetnega javnega naročila dostavil brezpogojno in na prvi poziv **bančno** **garancijo ali kavcijsko zavarovanje za dobro izvedbo pogodbenih obveznosti** **v višini 5% pogodbene** vrednosti brez DDV in jo bo predložil najkasneje v 15 dneh če bo izbran kot izvajalec ob sklenitvi pogodbe, skladno z vzorcem garancije iz razpisne dokumentacije;

Dokazilo: Izjava in podpisan ter žigosan vzorec garancije za dobro izvedbo pogodbenih obveznosti **(obrazec 11 in 11a)**,

* 1. da bo, v primeru, če bo izbran za izvedbo predmetnega javnega naročila dostavil brezpogojno in na prvi poziv bančno garancijo ali kavcijsko zavarovanje za odpravo pomanjkljivosti in napak v garancijski dobi v višini 10 % pogodbene vrednosti brez DDV za obdobje treh (3) let in jo bo predložil, če bo izbran kot izvajalec, najkasneje v 15 dneh od obojestranskega podpisa primopredajnega zapisnika, skladno z vzorcem garancije iz razpisne dokumentacije;

Dokazilo: Izjava in podpisan ter žigosan vzorec garancije za odpravo pomanjkljivosti in napak v garancijski dobi **(obrazec 12 in 12a)**,

TEHNIČNA IN KADROVSKA SPOSOBNOST

1. **da razpolaga z zadostnimi kadrovskimi in tehničnimi zmogljivostmi;**

Dokazilo:

* 1. Izpolnjen obrazec za reference **(Obrazec 13.1)**. Za navedene reference morajo biti priložena referenčna potrdila ponudnika, izdana s strani naročnikov v smislu vsebine Obrazca 13.1a, nosilci referenc morajo biti dejansko tudi izvajalci razpisanih del.
  2. Seznam strokovnjakov ponudnika **(Obrazec 13.2)**, ki bodo sodelovali pri izvedbi del. Za navedene reference morajo biti priložena referenčna potrdila ponudnika, izdana s strani naročnikov v smislu vsebine Obrazca 13.2a.

1. **da bo podpisal izjavo o strokovnosti, prostih kapacitetah in upoštevanju predpisov;**

Dokazilo: Izjava o strokovnosti, prostih kapacitetah in upoštevanju predpisov **(obrazec 14)**

KAKOVOST

1. **da bo podpisal in žigosal izjavo o zagotavljanju kontrole kakovosti in izjavo o garanciji**

Dokazilo: Izjava o zagotavljanju kontrole kakovosti in izjavo o garanciji **(obrazec 15)**

OSTALO

1. **da bo podpisal in žigosal vzorec pogodbe (PRILOGA VI)**
2. **da bo izpolnil, podpisal in žigosal predračun (PRILOGA IX)**
3. **da bo priložil kalkulativne osnove (PRILOGA X)**

**2.2**

V PRIMERU, DA PONUDNIK NASTOPA S PODIZVAJALCI:

1. V primeru, da ponudnik ne nastopa s podizvajalcem mora predložiti:

Pisno izjavo, da ne nastopa s podizvajalcem **(Obrazec 16)**

2. V primeru, da ponudnik nastopa s podizvajalcem, mora predložiti:

Soglasje podizvajalca k neposrednim plačilom **(Obrazec 17)**

1. za vse svoje, v ponudbi navedene podizvajalce, mora ponudnik predložiti izpolnjene vse točke, kjer je potrebno navesti podizvajalce ter priložiti obrazce za podizvajalce, in sicer; 2, 3, 4, 5, 6, 7 in 9 iz zahtevanih dokazil o izpolnjevanju pogojev, navedenih pod točko **2.1**;
2. sporazumi s podizvajalci; **(Obrazec 18)**
3. pisne izjave vseh svojih navedenih podizvajalcev, ki bodo sodelovali pri izvedbi javnega naročila, da bodo v primeru izbire ponudnika sodelovali pri izvedbi javnega naročila, dela pa izvajali v skladu z razpisnimi pogoji. **(Obrazec 19)**

**3 POJASNILA, SPREMEMBE IN DOPOLNITVE RAZPISNE DOKUMENTACIJE**

Ponudniki lahko zastavijo vprašanja v zvezi z razpisno dokumentacijo in ostalimi elementi javnega naročila preko Portala javnih naročil: http://www.enarocanje.si. Skrajni rok za postavitev vprašanj v zvezi z razpisom je 8 dni pred rokom za predložitev ponudb.

Naročnik bo podal pojasnila najkasneje 6 dni pred rokom za predložitev ponudb. Podana pojasnila bodo objavljena na Portalu javnih naročil in zavezujoča ter sestavni del razpisne dokumentacije za ta postopek.

Pred potekom roka za predložitev ponudbe lahko naročnik spremeni ali dopolni razpisno dokumentacijo. Vse spremembe in dopolnitve razpisne dokumentacije bo naročnik podal najkasneje 6 dni pred rokom za predložitev ponudb. Vsaka taka sprememba oziroma dopolnitev bo sestavni del razpisne dokumentacije in bo posredovana na ali preko Portala javnih naročil. Naročnik bo po potrebi spremenil rok za predložitev ponudb. S spremembo roka za predložitev ponudb se pravice in obveznosti naročnika in ponudnikov vežejo na nove roke, ki posledično izhajajo iz spremenjenega roka za predložitev ponudb.

Naročnik si pridržuje pravico spremeniti ali dopolniti razpisno dokumentacijo na lastno pobudo ali kot odgovor na prošnjo za pojasnilo, ki jo bo dobil od morebitnega ponudnika.

**4 PRIPRAVA PONUDBE**

**4.1 JEZIK V PONUDBI**

Ponudnik mora ponudbo izdelati v slovenskem jeziku.

Ponudnik lahko uporabi v tujem jeziku že uveljavljene tehnične izraze, vendar le v tehničnem delu ponudbe. Potrdila o kakovosti in certifikati so lahko predloženi tudi v tujem jeziku. Če naročnik ob pregledovanju in ocenjevanju ponudb meni, da je potrebno del ponudbe, ki ni predložen v slovenskem jeziku, prevesti v slovenski jezik, lahko od ponudnika zahteva, da le-to stori na lastne stroške ter mu za to določi ustrezen rok. Za presojo spornih vprašanj se vedno uporablja ponudba v slovenskem jeziku in del ponudbe v overjenem prevodu v slovenski jezik.

**4.2 VALUTE V PONUDBI**

Valuta v ponudbi je evro (EUR) in se bo tako tudi ocenjevala.

Vsi zneski v Ponudbenem predračunu ponudbe morajo biti izraženi v evrih (EUR).

**4.3 PODPIS PONUDBE**

Ponudba mora biti podpisana s strani zakonitega zastopnika ali osebe, ki je s pisnim pooblastilom pooblaščena za podpisovanje v imenu zakonitega zastopnika ponudnika, kar je razvidno iz priloženega pooblastila.

**4.4 IZDELAVA PONUDBE**

Ponudba se sestavi tako, da ponudnik vpiše zahtevane podatke v obrazce, ki so sestavni del razpisne dokumentacije oz. posameznih delov le-te. Vsi obrazci, priloge morajo biti izpolnjene, podpisane in žigosane s strani pooblaščene osebe ponudnika.

Morebitne popravke v ponudbi mora ponudnik opremiti z žigom in podpisom pooblaščene osebe. Od ponudnika se pričakuje, da bo skrbno pregledal vse v nadaljevanju navedene dokumente.

Druge zahtevane dokumente, za katere naročnik ne prilaga originalnih obrazcev, si ponudnik pridobi pri pristojnih organih in jih predloži naročniku v izvirniku oz. kopiji. V primeru dvoma, da fotokopije dokumentov ne ustrezajo originalom, bo naročnik od ponudnika zahteval predložitev originalnih dokumentov.

Celotna ponudbena dokumentacija mora biti zvezana z vrvico v celoto ali zapečatena ali drugače zaščitena tako, da posameznih listov oziroma prilog ni možno naknadno vložiti, odstraniti ali zamenjati brez vidne poškodbe listov ali pečata, ter da je omogočeno listanje tako opremljene dokumentacije.

**5 CENA**

Cene morajo biti izražene v EUR. Cene so fiksne do zaključka izvedbe razpisanih del!

V ponudbi in predračunu se upošteva davek v skladu z veljavno zakonodajo.

Ponudnik mora predložiti izdelan ponudbeni predračun v tiskani in elektronski obliki v EUR.

V ponudbi in predračunu se upošteva davek v skladu z veljavno zakonodajo na dan objave razpisne dokumentacije. Ob sklenitvi pogodbe, pa se bo upošteval davek v skladu z veljavno zakonodajo na dan sklenitve pogodbe.

V primeru nasprotja med elektronsko in pisno verzijo ponudbenega predračuna, se upošteva pisna verzija ponudbenega predračuna.

Ponudnik mora vpisati svoje ponudbene cene brez DDV v vse postavke ponudbenega predračuna. Postavka brez označene cene ne bo plačana, naročnik pa bo smatral, da je vključena v ceno za drugo enoto v razčlembi zneska ponudbe.

Davek na dodano vrednost mora biti prikazan posebej, v skladu z obrazcem ponudbenega predračuna.

Ponudbeni znesek brez DDV mora že vsebovati morebiten popust.

Številka, vnesena v stolpec »Cena v EUR« Ponudbenega predračuna v Excelovi datoteki, mora biti vstavljena na dve decimalki.

Za pravilnost vnesenih formul Ponudbenega predračuna v Excelovi datoteki v celoti odgovarja ponudnik.

V posameznih postavkah iz ponujenega predračuna (enotnih cenah) mora ponudnik zajeti vse pričakovane stroške, razen če stroški že niso zajeti v popisu:

* stroške snemanja obstoječega stanja sosednjih objektov, okolice objekta in cestnih površin, ki jih bo uporabljal v času gradnje; kopijo posnetka (DVD oz. ustrezen nosilec podatkov) je izvajalec dolžan dostaviti naročniku oziroma nadzorniku,
* stroške pridobitve pisnih izjav lastnikov zemljišč, da je zemljišče po končanju del vrnjeno v prvotno stanje in da se strinja z izvedenimi deli vzpostavitve zemljišča v prvotno stanje,
* stroške gradbiščnega kontejnerja za nadzornika oz. za koordinacije,
* stroške pripravljalnih del, organizacije, ureditve in čuvanja gradbišča,
* stroške nabave in vgradnje vsega materiala in opreme,
* manipulativne stroške,
* izdelavo ali najem in koriščenje, montažo in demontažo vseh delovnih ter zaščitnih odrov, ograj ipd.,
* stroške izvedbe začasnih priključitev za potrebe nemotene oskrbe porabnikov s komunalnimi dobrinami,
* stroške prevozov, raztovarjanja in skladiščenja na gradbišču ter notranjega transporta na gradbišču,
* stroške zunanjega transporta,
* stroške zaključnih del na gradbišču z odvozom odvečnega materiala in stroške vzpostavitve prvotnega stanja,
* stroške zavarovanja opreme v času izvedbe del in delavcev ter materiala na gradbišču v času izvajanja del. Zavarovanje mora biti izvršeno pri pooblaščeni zavarovalni družbi. Izvajalec mora kopijo police za vrednost predpisanih del dostaviti naročniku ob podpisu pogodbe,
* stroške vzdrževanja začasnih internih poti na gradbišču in stroške čiščenja javnih ter drugih poti in okolja izven gradbišča, ki jih bo onesnažil s svojimi vozili ali deli izvajalec ali njegov podizvajalec,
* stroške čiščenja objekta, kar zadeva izvajalčevo delo, in sicer med izvedbo del in primopredaje objekta, vključno z odvozom odpadnega materiala,
* stroške električne energije, vode, TK priključkov, razsvetljave za nočno delo in morebitne ostale stroške v času gradnje,
* vse stroške predpisanih ukrepov varstva pri delu in varstva pred požarom, ki jih mora izvajalec obvezno upoštevati,
* stroške za popravilo morebitnih škod, ki bi nastale na objektu kot celoti oz. delu objekta, dovoznih cestah, zunanjem okolju, komunalnih vodih in priključkih po krivdi izvajalca,
* stroške vseh predpisanih kontrol materialov, certifikatov in garancij za materiale vgrajene v objekt, stroške nostrifikacije in meritev pooblaščenih institucij, potrebnih za uspešno primopredajo del, pri čemer morajo biti dokumenti obvezno prevedeni v slovenščino in nostrificirani od pooblaščene institucije v RS,
* stroške elaborata zapore ceste, predvidenih soglasij in stroškov fizične zapore ceste,
* stroške za izdelavo geodetskega načrta novega stanja zemljišča po končani gradnji,
* stroške ureditve gradbišča in izvajanja skupnih ukrepov za zagotavljanje varnosti in zdravja na gradbišču v skladu z varnostnim načrtom,
* zavarovanje gradbišča.

Ponudnik je obvezan, da pred oddajo ponudbe prouči obstoječo dokumentacijo ter predvidi potreben obseg, zahtevnost in organizacijo del.

**6 VELJAVNOST PONUDBE**

Ponudba mora veljati najmanj do **30. 4. 2014.**

V primeru krajšega roka veljavnosti ponudbe, se **ponudba izloči.**

V kolikor zaradi objektivnih okoliščin v roku veljavnosti ponudbe ne pride do podpisa pogodbe, lahko naročnik zahteva od ponudnikov, da za določeno število dni podaljšajo rok veljavnosti ponudb. Zahteve in odgovori v zvezi s podaljšanjem ponudb morajo biti v pisni obliki. Ponudnik lahko zavrne takšno zahtevo, ne da bi naročnik unovčil njegovo finančno zavarovanje za resnost ponudbe, toda s tem je njegova ponudba izločena.

**7 FINANČNA ZAVAROVANJA**

Ponudnik mora za zavarovanje izpolnitve svoje obveznosti do naročnika naročniku predložiti finančna zavarovanja.

Garancije, ki morajo biti brezpogojne in plačljive na prvi poziv, morajo biti izdane po vzorcih iz razpisne dokumentacije. Predložena garancija ne sme vsebinsko odstopati od vzorca iz razpisne dokumentacije in ne sme vsebovati dodatnih pogojev za izplačilo, krajših rokov, kot jih določi naročnik, nižjega zneska zavarovanja, kot ga določi naročnik ali spremembe krajevne pristojnosti za reševanje sporov med upravičencem in banko.

Garancija mora biti v obliki bančne garancije ali kavcijsko zavarovanje pri zavarovalnicah. Izdati jo mora banka ali zavarovalna družba v skladu s primernostnimi kriteriji za podpis pogodbe.

**7.1 Finančno zavarovanje za resnost ponudbe**

Ponudnik mora predložiti finančno zavarovanje za resnost ponudbe v višini 15.000 EUR, veljavno za čas veljavnosti ponudbe.

Original finančnega zavarovanja za resnost ponudbe naj bo sestavni del originalne ponudbe.

Finančno zavarovanje za resnost ponudbe mora veljati najmanj do 30.4.2014 in se mora glasiti na naročnika kot finančno zavarovanje za zahtevani znesek. V kolikor zaradi objektivnih okoliščin v roku veljavnosti finančnega zavarovanja ne pride do podpisa pogodbe, lahko naročnik zahteva od ponudnikov, da za določeno število dni podaljšajo rok veljavnosti finančnega zavarovanja. Zahteve in odgovori v zvezi s podaljšanjem finančnih zavarovanj morajo biti v pisni obliki. Ponudnik lahko zavrne takšno zahtevo, ne da bi naročnik unovčil njegovo finančno zavarovanje za resnost ponudbe, toda s tem je njegova ponudba izločena.

Finančno zavarovanje za resnost ponudbe bo izbranemu ponudniku vrnjena, ko bo naročniku dostavil zahtevano finančno zavarovanje za dobro izvedbo.

Ostalim ponudnikom bo finančno zavarovanje za resnost ponudbe vrnjena po pravnomočnosti odločitve o oddaji javnega naročila, na njihovo pisno zahtevo.

Naročnik bo unovčil ponudnikovo finančno zavarovanje za resnost ponudbe v primeru:

* če ponudnik spremeni ali umakne svojo ponudbo po poteku roka za prejem ponudb in v času njene veljavnosti, ki je navedena v ponudbi, ali
* če ponudnik, ki ga je naročnik v času veljavnosti ponudbe obvestil o sprejetju njegove ponudbe:

1. ne izpolni ali zavrne sklenitev pogodbe v skladu z Navodili ponudnikom za izdelavo ponudbe (točka 19) ali
2. ne predloži ali zavrne predložitev finančno zavarovanje za dobro izvedbo v skladu z Navodili ponudnikom za izdelavo ponudbe (točka 7.2).

**7.2 Finančno zavarovanje za dobro izvedbo pogodbenih obveznosti**

Pravnomočno izbrani ponudnik je dolžan naročniku, v roku petnajstih (15) dni po podpisu pogodbe priskrbeti in dostaviti nepreklicno in brezpogojno finančno zavarovanje za dobro izvedbo pogodbenih obveznosti, in sicer v višini 5% pogodbene vrednosti brez DDV.

Finančno zavarovanje mora veljati do predvidenega obojestranskega podpisa primopredajnega zapisnika, podaljšanega za 30 (trideset) dni. V primeru prekoračitve pogodbenega roka je izvajalec dolžan podaljšati veljavnost Finančnega zavarovanja v skladu z novim dogovorjenim rokom v aneksu k tej pogodbi. Pogodba bo sklenjena z odložnim pogojem in bo postala veljavna šele s predložitvijo finančnega zavarovanja.

Ponudnik mora v ponudbi predložiti:

* izjavo ponudnika, da bo v primeru, da bo izbran kot najugodnejši ponudnik, dostavil finančno zavarovanje za dobro izvedbo pogodbenih obveznosti,
* s strani ponudnika podpisan in žigosan vzorec finančnega zavarovanja za dobro izvedbo pogodbenih obveznosti.

**7.3 Finančno zavarovanje za odpravo pomanjkljivosti in napak v garancijskem roku**

Izbrani ponudnik bo moral dostaviti brezpogojno in na prvi poziv bančno garancijo ali kavcijsko zavarovanje za odpravo pomanjkljivosti in napak v garancijski dobi v višini 10 % pogodbene vrednosti brez DDV za obdobje treh (3) let, veljavno še najmanj 30 (trideset) dni po poteku garancijskega roka in jo bo predložil, če bo izbran kot izvajalec, najkasneje v 15 dneh od obojestranskega podpisa primopredajnega zapisnika, skladno z vzorcem garancije iz razpisne dokumentacije.

Ponudnik mora v ponudbi predložiti:

* izjavo ponudnika, da bo v primeru, da bo izbran kot najugodnejši ponudnik, dostavil finančno zavarovanje za odpravo pomanjkljivosti in napak v garancijskem roku.
* s strani ponudnika podpisan in žigosan vzorec finančnega zavarovanja za odpravo pomanjkljivosti in napak v garancijskem roku.